《鸡窗绩学图为李少参赋》
明代·张吉

公昔妙龄时，远心何迤演。屏除声利习，沈浸诸经典。

圣轨载周旋，天机泳深浅。茅斋敞虚牖，昼静湘帘捲。

微风吹落花，凌乱点苍藓。四听转寂寞，万虑都消遣。

独遗咿喔声，长短傍幽显。只今三十年，驱毂吁蹇蹇。

披图忽高唱，俯仰情已缅。拂拭旧窗棂，尘编聊自展。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。